**Sociālās iekļaušanas politikas koordinācijas komitejas sēdes**

PROTOKOLS Nr**.**3

Rīgā

**2019. gada 27.septembris**

**plkst. 10.00**

Labklājības ministrija, Skolas iela 28, Rīga

Apspriežu zālē (2.korpuss)

**Sēdē piedalās:**

**Ingus Alliks**, komitejas vadītājs, Labklājības ministrijas valsts sekretārs

**Elīna Celmiņa,** komitejas vadītāja vietniece,Labklājības ministrijas Sociālās iekļaušanas politikas departamenta direktore

**Komitejas locekļi:**

**Inga Kalniņa**, Kurzemes plānošanas reģiona administrācijas Sociālo pakalpojumu attīstības eksperte, projektu vadītāja

**Dzintra Mergupe-Kutraite**, Izglītības un zinātnes ministrijas Izglītības departamenta eksperte

**Mārtiņš Svirskis**,Latvijas Brīvo arodbiedrību savienības Eksperts tautsaimniecības jautājumos, pārstāv **Egīlu Baldzēnu**, Latvijas Brīvo arodbiedrību savienības priekšsēdētāju

**Ludis Neiders**, Ekonomikas ministrijas Analītikas dienesta ekonomists

**Liene Purmale**, biedrības „Latvijas Cilvēku ar īpašām vajadzībām sadarbības organizācija „Sustento”” projektu vadītāja, pārstāv **Ivetu Neimani**, biedrības „Latvijas Cilvēku ar īpašām vajadzībām sadarbības organizācija „Sustento”” valdes locekli

**Svetlana Patmalniece**, Vides aizsardzības un reģionālās attīstības ministrijas Pašvaldību departamenta Pašvaldību pārraudzības nodaļas juriste

**Vineta Pavlovska**, Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore

**Ilze Rudzīte**, Latvijas Pašvaldību savienības padomniece veselības un sociālos jautājumos

**Dace Strautkalne**, Zemgales plānošanas reģiona projekta „Atver sirdi Zemgalē” vadītāja

**Liene Skuja**, Veselības ministrijas Veselības aprūpes departamenta Integrētās veselības aprūpes nodaļas vecākā eksperte

**Vaira Vucāne**, nodibinājuma „Latvijas Bērnu fonds” viceprezidente

**Viktors Veretjanovs**, Centrālās statistikas pārvaldes Sociālās statistikas metodoloģijas daļas vecākais metodikas eksperts

**Laine Zālīte**, Vidzemes plānošanas reģiona sociālo pakalpojumu eksperte

**Citi:**

**Rūta Mājeniece**, Ekonomikas ministrijas Mājokļu politikas departaments

**Laine Zālīte**, Vidzemes plānošanas reģiona sociālo pakalpojumu eksperte

**Maruta Pavasare**, Labklājības ministrijas Metodiskās vadības un kontroles departaments

**Aiga Lukašenoka**, Labklājības ministrijas Sociālās iekļaušanas departamenta vecākā eksperte

**Zanda Beinare**, Labklājības ministrijas Sociālās iekļaušanas politikas departamenta vecākā referente

**Kristīne Pavasare**, Veselības ministrijas Sabiedrības veselības veicināšanas projektu nodaļas vadītāja

**Inga Rubana**, Nacionālā veselības dienesta Projektu ieviešanas nodaļas projektu vadītāja

**Madara Brīvere**, Ekonomikas ministrijas Mājokļa politikas departamenta vecākā referente

**Rita Strode**, Labklājības ministrijas **ESF projekta “Iekļaujoša darba tirgus un nabadzības risku pētījumi un monitorings”** vadītāja

**Aivars Voldeks**, Eiropas Savienības fondu plānošanas, izvērtēšanas un uzraudzības nodaļas vadītājs

**Liega Zalcmane**, Veselības ministrijas Projektu vadības departamenta direktore

**Evija Eglīte**, SIA “PKV” vadītāja

**Sēdē nepiedalās:**

**Deniss Kretalovs**, Kultūras ministrijas Sabiedrības integrācijas departamenta vecākais referents

**Pēteris Leiškalns**, Latvijas Darba devēju konfederācijas Sociālās drošības un veselības aizsardzības eksperts

**Elīna Ālere-Fogele,** biedrības „EAPN-Latvia” valdes locekle

**Maruta Bubene**, Rīgas domes Labklājības departamenta Rīgas patversmes vecākā sociālā darbiniece

**Ligita Kadžule**, biedrības „Latvijas Lauku sieviešu apvienība” pārstāve, Salas novada pašvaldības projektu vadītāja

**Līva Matuzele**, biedrības „Centrs MARTA” politikas koordinatore

**Annija Novikova**, Satiksmes ministrijas Autosatiksmes departamenta direktora vietniece, Autotransporta nodaļas vadītāja

**Ilze Slokenberga**, Zemkopības ministrijas Lauku attīstības departamenta Starptautisko lietu un stratēģijas analīzes departamenta Stratēģijas analīzes nodaļas vadītāja vietniece

**Dana Ziemele-Adricka**, Satiksmes ministrijas Autosatiksmes departamenta Autotransporta nodaļas vecākā referente

**Oskars Zuģickis**, Latgales plānošanas reģiona sabiedrisko attiecību speciālists

**Ilze Melgalve**, Ārlietu ministrija, Eiropas Savienības Koordinācijas un politiku departamenta, COREPER I sagatavošanas nodaļās vecākā sekretāre

**Sandra Segliņa**, Tieslietu ministrijas Stratēģijas departamenta vecākā referente

**Sēdi protokolē:**

**Zanda Beinare**, Labklājības ministrijas Sociālās iekļaušanas politikas departamenta vecākā referente

**Darba kārtība:**

1. Komitejas sēdes atklāšana un darba kārtības apstiprināšana.
2. Projekta “Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti)” (iztikas minimuma grozs) progresa ziņojums.
3. Veselības ministrijas (turpmāk – VM) sniegtā informācija par VM pārziņā esošo specifisko atbalsta mērķu (turpmāk – SAM) ieviešanas progresu, kas īpaši mērķēti uz sociālās atstumtības un nabadzības riskam pakļautajām iedzīvotāju grupām, un īstenoto projektu ietekmi uz šo iedzīvotāju grupu situācijas uzlabošanos.
4. Pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” 4. izvērtējuma – padziļināts izvērtējums par nevienlīdzību sabiedriskā transporta pieejamības jomā – progresa ziņojums.
5. Citi jautājumi – Atbalsts minimālo ienākumu līmeņa palielināšanai, Sociālās iekļaušanas politikas koordinācijas komitejas sastāvs un nolikums.

**1.**

**Sociālās iekļaušanas politikas koordinācijas komitejas sēdes atklāšana un darba kārtības apstiprināšana**

**(Ingus Alliks)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***I.Alliks*** atklāj 2019.gada 3.ceturkšņa Sociālās iekļaušanas politikas koordinācijaskomitejas (turpmāk – komiteja) sēdi un informē par darba kārtībā iekļautajiem jautājumiem.

*Nolemj: Komitejas sēdes dalībnieki apstiprina 2019.gada 27.septembra komitejas darba kārtību.*

**2.**

**Projekta "Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti)" (iztikas minimuma grozs) progresa ziņojums.**

**(Elīna Celmiņa) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***I.Alliks***dod vārdu Elīnai Celmiņai, lai informētu komitejas dalībniekus par projekta"Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti)" (iztikas minimuma grozs) (turpmāk – IMG projekts) īstenošanas progresu.

**E.Celmiņa** sniedz informāciju par IMG projekta iepirkuma procedūru. Lai nodrošinātu iespējami labāka rezultāta sasniegšanu iepirkuma ietvaros, tika rasta iespēja piemērot inovatīvu iepirkuma procedūru – konkursa dialogu. Līdz šim Labklājības ministrijas (turpmāk – LM) pieredzē šāda iepirkuma procedūrā netika pielietota. Konkursa dialoga ietvaros ir iespējams nodrošināt potenciālajiem kandidātiem iespēju iesniegt piedāvājumus par atšķirīgiem risinājumiem iztikas minimuma groza metodoloģijas izstrādei, neierobežojot tos ar vienu tehnisko specifikāciju un vērtējot piedāvāto komandu kā kvalitātes kritēriju. Konkursa dialoga iepirkuma norises laikā ir iespējams precizēt sākotnējo piedāvājumu – gan komandas sastāvu, gan pašu groza izpildījumu - kas nodrošināja iespēju pretendentiem, kam ir vēlme un redzējums par metodoloģijas izstrādi ar loģisku un zinātniski pamatotu tās izpildes plānu, sastādīt veselīgu konkurenci, pilnveidot savu piedāvājumu un uzvarēt ar labāko piedāvājumu. Centrālā finanšu un līgumu aģentūra (turpmāk – CFLA) ir pabeigusi šī iepirkuma pirmspārbaudes procesu ar pozitīvu atzinumu. LM ir pieņēmusi lēmumu par uzvarētāju jauna iztikas minimuma groza izstrādei – personu apvienība SIA “Projektu un kvalitātes vadība” un SIA “SKDS”, ar kuriem 23.septembrī ir noslēgts līgums par pakalpojuma izpildi. Šīs sanāksmes laikā nav iespējams nodrošināt izpildītāja klātesamību objektīvu iemeslu dēļ, tomēr izpildītājs Māra Branta personā ir nodrošinājis audioierakstu, ar kura starpniecību sniegs īsu ieskatu par turpmāko IMG projekta īstenošanu.

*Audioieraksts* ***M.Brants****: ir identificēti vairāki izaicinājumi IMG izstrādē, kā, piemēram, nepieciešams kombinēt objektīvus iztikas minimuma kritērijus ar subjektīvu izpratni par to, kāds ir minimālais iztikas līmenis, lai cilvēks varētu pildīt viņiem atbilstošās sociālās lomas; mūsdienu straujajos attīstības tempos dažādi iztikas minimuma grozi strauji noveco, kas jāņem vērā, izstrādājot iztikas minimuma grozu Latvijas sabiedrības vajadzībām u.c. izaicinājumi. Komitejas dalībniekiem tiek sniegts ieskats par IMG projekta īstenošanas astoņiem posmiem:*

1. *Priekšizpēte un mājsaimniecību kategorizācija****;***
2. *Objektīvo vajadzību pēc pārtikas noskaidrošana;*
3. *Objektīvo pārtikas izmaksu noskaidrošana;*
4. *Mājsaimniecību, kam grūti apmierināt objektīvās vajadzības pēc pārtikas, citu izdevumu apzināšana;*
5. *Citu izdevumu kategoriju prioritarizēšana, nepieciešamo izdevumu precizēšana;*
6. *Nepieciešamo izdevumu galīgā precizēšana kategoriju griezumā, izmantojot aptauju;*
7. *Pētījuma rezultātu aprobācija ekspertu diskusijās un Gala nodevuma sagatavošana;*
8. *Gala nodevuma saskaņošana un precizēšana.*

**VARAM** pārstāvis interesējas, vai IGM pētījumā parādīsies teritoriālais griezums.

**E.Celmiņa** skaidro, kaIMG pētījuma teritorija ir visa Latvija, t.sk. aptverot teritoriālo griezumu. IMG pētījuma laikā būs nepieciešama komitejas iesaiste. Komitejas locekļiem tiks nosūtīta visa nepieciešamā informācija, par kuru no komitejas locekļu gaidīsim viedokli, nepieciešamos precizējumus un komentārus. IMG pētījuma gala versija būs pēc 14 mēnešiem.

**I.Alliks** aicina komitejas locekļus sniegt atgriezenisko saiti par nosūtīto informāciju. Šis IMG pētījums būs viens no politiski jūtīgiem jautājumiem, bet ir nepieciešams politikas tālākai attīstībai nabadzības un sociālās atstumtības mazināšanai.

*Lēmums: pieņemt sniegto informāciju zināšanai.*

**3.**

**Informācija par VM pārziņā esošo specifisko atbalsta mērķu ieviešanas progresu, kas īpaši mērķēti uz sociālās atstumtības un nabadzības riskam pakļautajām iedzīvotāju grupām, un īstenoto projektu ietekmi uz šo iedzīvotāju grupu situācijas uzlabošanos.**

**(Aivars Voldeks, Kristīne Pavasare, Inga Rubana)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***A.Voldeks, K.Pavasare un I.Rubana sniedz informāciju par VM un Nacionālā Veselības dienesta (NVD) pārziņā esošajiem ESF projektiem***:

* SAM 9.2.3.  „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši, sociālās atstumtības un nabadzības riskam pakļauto iedzīvotāju veselības uzlabošanai”;
* SAM 9.3.2. „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem,  attīstot veselības aprūpes infrastruktūru”;
* SAM 9.2.4.1. „Kompleksu veselības veicināšanas pasākumu īstenošana Latvijas iedzīvotājiem prioritārajās veselības aprūpes jomās” ESF projekts "Kompleksi veselības veicināšanas un slimību profilakses pasākumi", kura mērķis ir uzlabot pieejamību veselības veicināšanas un slimību profilakses pakalpojumiem visiem Latvijas iedzīvotājiem, jo īpaši teritoriālās, nabadzības un sociālās atstumtības riskam pakļautajiem iedzīvotājiem, īstenojot nacionāla mēroga pasākumus četrās prioritārajās veselības jomās (sirds un asinsvadu, onkoloģija, perinatālā un neonatālā perioda aprūpes un garīgā veselība).

Sīkāka informācija par katru no VM un NVD īstenotajiem projektiem atrodami prezentācijās (pielikumā).

**I.Rudzīte** jautā, kā ģimenes ārsti var pieteikties SAM 9.3.2. projektam.

**A.Voldeks** skaidro, ka pirmajā projektu iesniegumu atlases kārtā pieteikšanās ir noslēgusies un notiek projektu izvērtēšana. Tā kā ģimenes ārsti nebija pieteikušies par visu finansējuma apjomu, tad pēc visu projektu izvērtēšanas tiks izsludināta nākamā projektu atlases kārta - orientējoši gada beigās vai nākamā gada sākumā.

**E.Celmiņa** jautā, vai ir iespējams nodrošināt, ka šīs aktivitātes tieši sasniedz komitejas redzes lokā esošo mērķa grupu - nabadzībai un sociālai atstumtībai pakļautos valsts iedzīvotājus?

**A.Voldeks** skaidro, ka Ministru kabineta noteikumos, kuri regulē projektu ieviešanu, ir noteikts rezultatīvais rādītājs, kas nosaka, kādam ir jābūt aktivitātēs iesaistīto sociālās atstumtības riskam pakļauto valsts iedzīvotāju skaitam, tādējādi tieši sasniedzot komitejas redzeslokā esošo mērķa grupu.

**I.Alliks** jautā, vai būs iespējams salīdzināt, kā ir izmainījusies situācija mērķa grupai pirms un pēc iesaistes projektā?

**A.Voldeks** skaidro, ka ieguldījumu būs iespējams novērtēt ilgtermiņā, jo pirmo reizi Latvijas vēsturē ir veikts tik liels ieguldījums personu veselības stāvokļa uzlabošanai, t.sk. preventīvā stadijā. Viens no rādītājiem, kas to ļaus novērtēt, ir mērķa grupas paradumu maiņa.

**Dz.Merupe Kutraite** (Izglītības un zinātnes ministrija) interesējas, kā izvēlas izglītības iestādes, kurām nodrošina apmācības (SAM 9.2.4.1. ietvaros).

**K.Pavasare** skaidro, ka apmācīti tiek pedagogi, nevis izglītības iestādes. Pedagogus izvēlas projekta izpildītājs. Galvenais noteikums, lai apmācības tiek nodrošinātas plašā teritoriālā pārklājumā. SAM 9.2.4.1. ietvaros ir vienreizēja iespēja veicināt veselību uzlabojošus pasākumus, ko pēctecīgi varētu arī nodrošināt no valsts budžeta finansējuma.

**A.Voldeks** informē, ka VM šobrīd strādā pie ES fondu nākamā perioda izstrādes, kurā tiks iezīmēti veselību veicinoši pasākumi. Līdzšinējais projekts ilgst sešus gadus, jau šobrīd var redzēt, ka iedzīvotāju paradumi mainās uz labo pusi.

*Lēmums: pieņemt sniegto informāciju zināšanai.*

**4.**

**Pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” 4. izvērtējuma - padziļināts izvērtējums par nevienlīdzību sabiedriskā transporta pieejamības jomā – progresa ziņojums.**

**(E.Celmiņa)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.Alliks** dod vārdu E.Celmiņai informācijas sniegšanai par pētījuma “Ikgadējs nabadzības un sociālās atstumtības mazināšanas rīcībpolitikas izvērtējums” 4. izvērtējuma - padziļināts izvērtējums par nevienlīdzību sabiedriskā transporta pieejamības jomā ieviešanas progresu.

**E.Celmiņa** sniedz informāciju, ka 4.izvērtējuma - padziļināts izvērtējums par nevienlīdzību sabiedriskā transporta pieejamības jomā – tehniskā specifikācija tika saskaņota ar komitejas locekļiem. Pateicas par sniegtajiem komentāriem un precizējumiem. Informē, ka augusta beigās tika izsludināts iepirkums par 4.izvērtējuma veikšanu, kurš noslēdzās 23.septembrī. Pieteikušies ir pieci pretendenti. Šobrīd noris darbs pie pretendentu atbilstības izvērtēšanas. 2019.gada 4. komitejas sēdē komitejas locekļi tiks informēti par progresu izvērtējuma īstenošanai. Komitejas locekļi tiks aicināti sniegt komentārus par izvērtējuma starpposma un gala ziņojuma nodevumiem. Nākamā tēma vēl nav stingi iezīmēta, bet domājams, ka tā varētu būt nodokļu politika un tās ietekme uz nabadzības un sociālās atstumtības mazināšanu.

*Lēmums: pieņemt sniegto informāciju zināšanai.*

**5.**

**Citi jautājumi**

**(I.Alliks, E.Celmiņa)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***5.1. Atbalsts minimālo ienākumu līmeņa palielināšanai***

Ar 2019.gada 22.augusta rīkojumu Nr. 408 tika atbalstīts“Plāns minimālo ienākumu līmeņa pilnveidošanai 2020.-2021.gadam” (turpmāk – Plāns)***.*** Tomēr ierobežotā finansējuma dēļ Plānā noteiktos pasākumus nevar īstenot pilnā apmērā. Tika pārskatīta bezdarbnieka pabalsta izmaksas kārtība, kā rezultātā izdevās samazināt sociālā budžeta izdevumus par 12 milj. euro. 2020.gada valsts budžeta veidošanas procesā LM prioritārais pasākums “Atbalsts minimālo ienākumu līmeņa palielināšanai” tika atbalstīts ierobežotā apjomā. Lai saglabātu politikas virzību, kas vērsta uz nabadzības un sociālās atstumtības mazināšanu, prioritāri tiek virzīti pasākumi valsts atbalsta palielināšanai pensijas vecuma cilvēkiem, kuri saņem minimālās vecuma pensijas, un personām ar invaliditāti - gan VSNP saņēmējiem, gan minimālo invaliditātes pensiju saņēmējiem. Ar Ministru kabineta 2019.gada 17.septembra sēdes protokollēmumu Nr.42 34.§ 27.punktu LM tika dots uzdevums: “Labklājības ministrijai sagatavot grozījumus likumā "Par valsts pensijām" un likumā "Par obligāto sociālo apdrošināšanu pret nelaimes gadījumiem darbā un arodslimībām" un iesniegt izskatīšanai Ministru kabinetā budžeta likumprojektu paketē. Pēc budžeta likumprojektu paketes pieņemšanas Saeimā Labklājības ministrijai mēneša laikā iesniegt kā Ministru kabineta lietu grozījumus Ministru kabineta 2009.gada 22.decembra noteikumos Nr.1605 "Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” un Ministru kabineta 2011.gada 5.decembra noteikumos Nr.924 "Noteikumi par vecuma pensijas minimālo apmēru". Minimālo ienākumu līmeņa pilnveidošanai novirzīti 10 milj. euro, paredzot šādus pasākumus:

* valsts sociālā nodrošinājuma pabalsta (VSNP) invaliditātes gadījumā paaugstināšanu (vispārējā gadījumā aprēķina bāzi paaugstinot no 64.03 *euro* līdz 80 *euro*, personām ar invaliditāti no bērnības - no 106.72 līdz 122.69 *euro*);
* minimālās invaliditātes pensijas (+ kaitējuma atlīdzību ) aprēķina bāzi nosakot VSNP invaliditātes gadījumā apmērā, proti, personām ar invaliditāti vispārējā gadījumā - 80 *euro* apmērā, personām ar invaliditāti no bērnības - 122.69 *euro*;
* minimālās vecuma pensijas aprēķina bāzi noteikt 80 *euro* apmērā, personām ar invaliditāti no bērnības - 122.69 *euro*.

Par virzītajām izmaiņām vēl jālemj Saeimai, apstiprinot valsts budžetu 2020.gadam. Kaut arī Plāns netiek ieviests pilnā apmērā, šo pasākumu ieviešana pozitīvi ietekmēs apmēram 73 tūkst. valsts iedzīvotājus ar ļoti zemiem ienākumiem, tādējādi veicinot minimālo ienākumu pakāpenisku pieaugumu.

***5.2.* Komitejas *sastāvs un nolikums***

***E.Celmiņa sniedz īsu informāciju par to***, ka nepieciešams veikt esošās komitejas sastāva precizēšanu, ņemot vērā, ka dažādu iemeslu dēļ ir mainījušās iestāžu deleģētās personas, par kurām ne vienmēr ir informācija. Tāpat tiks sagatavoti redakcionāli grozījumi komitejas nolikumā. Komitejas locekļus lūdzam nodrošināt informāciju gan par iestāžu deleģētajiem komitejas pastāvīgajiem locekļiem, gan viņu aizvietotājiem.

V.Veretjanovs (CSP pārstāvis) aicina komitejas locekļiem sniegt plašāku informāciju par plānotajām izmaiņām bezdarbnieka pabalstā.

I.Rudzīte (Latvijas Pašvaldību savienība) aicina nākamajā komitejas sēdē nodrošināt informāciju par 2020.gada budžeta veidošanas procesā pieņemtajiem lēmumiem, to ietekmi uz iedzīvotājiem ar zemiem un ļoti zemiem ienākumiem, kā arī sniegt informāciju par valsts fiskālo telpu, ieskats turpmākajos gados un ierobežojošie faktori.

*Lēmums: komiteja nolemj:*

1. *Nākamajā komitejas sēdē LM sniegt informāciju par plānotajām izmaiņām attiecībā uz bezdarbnieka pabalstu.*
2. *Aicināt Finanšu ministriju sniegt informāciju par pieņemtajiem lēmumiem 2020.gada budžeta veidošanas procesā, kas tieši ietekmē iedzīvotājus ar zemiem un ļoti zemiem ienākumiem (nabadzības un sociālās atstumtības riskam visvairāk pakļautajiem iedzīvotājiem), par kopējo fiskālo telpu, ierobežojošiem faktoriem.*

**Sēdes noslēgums 12:00**

Pielikumā sēdes materiāli:

1. Komitejas sēdes darba kārtība uz 1 lapas;
2. Projekta “Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti)” prezentācija uz 4 lapām.
3. SAM 9.2.3. „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši, sociālās atstumtības un nabadzības riskam pakļauto iedzīvotāju veselības uzlabošanai” prezentācija uz 10 lapām;
4. SAM 9.3.2. „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem,  attīstot veselības aprūpes infrastruktūru” prezentācija uz 9 lapām;
5. SAM 9.2.4.1. „Kompleksu veselības veicināšanas pasākumu īstenošana Latvijas iedzīvotājiem prioritārajās veselības aprūpes jomās” ESF projekts “Kompleksi veselības veicināšanas un slimību profilakses pasākumi” prezentācija uz 73 lapām.

Komitejas vadītājs I. Alliks

Protokolēja Z.Beinare